דוד ישראלי

דוד (דודו) ישראלי (23 בדצמבר 1938 – 7 באוקטובר 1973) היה קצין שריון ישראלי, אשר שימש כסגן מפקד חטיבה 188 עם פרוץ מלחמת יום הכיפורים ונפל במהלכה בקרב ברמת הגולן. הוא עוטר בעיטור העוז על לחימתו.

==ביוגרפיה==
ישראלי נולד ב-23 בדצמבר 1938, בבצרה שבעיראק, בנם הבכור של חנה וישראל, למשפחה בת שבעה ילדים. הוא החל את לימודיו בבית-הספר היסודי "אליאנס".

בשנת 1950, בגיל 11, עלה לישראל עם משפחתו. למד בבית ספר יסודי ממלכתי-דתי "בית-יעקב" בירושלים, ובבית ספר תיכון ערב וזאת על מנת לעבוד ולסייע בפרנסת משפחתו.

בנובמבר 1957 גויס לחיל השריון, כאיש צוות טנק בגדוד "הבוקעים". בשנת 1959 סיים קורס מפקדי טנקים ושב לשרת בגדוד. לאחר מכן סיים קורס קצינים וקורס קציני שריון, והוצב כמדריך בבית הספר לשריון ובהמשך כשליש בגדוד טנקים. באפריל 1961 החל את שירותו כקצין קבע. היה מפקד פלוגת חרמ"ש וסיים בשנת 1963 קורס מפקדי פלוגות שריון. הוא קיבל לפיקודו פלוגת מ"כים בגדוד חרמ"ש. בתפקיד זה שילב פעילות מבצעית בהדרכת לוחמים והכשרתם כמפקדים בשריון. בשנת 1964 הועלה לדרגת סרן,
בשנת 1966, השתתף בפשיטת צה"ל על חרבת-ג'נבא, שנערכה במקביל לפשיטה על הכפר סמוע.

במרס 1967 נשלח לסיור באירופה יחד עם קצינים אחרים מחיל השריון. לאחר חזרתו מונה לסגן מפקד גדוד 9, גדוד החרמ"ש של חטיבה 7, במסגרתו לחם במלחמת ששת הימים, באוגדת ישראל טל, בקרבות לכיבוש צפון סיני. הגדוד שלו השתתף בקרב הג'יראדי ובכיבוש אל-עריש, ובסיום הקרבות הגיע לתעלת סואץ. עם תום הקרבות נשאר הגדוד באזור קנטרה והשתתף בקרבות מלחמת ההתשה. עם תום המלחמה, ב-10 ביוני 1967, קודם ישראלי לדרגת רב-סרן. בשנת 1968 שירת כקצין אג"ם של חטיבת טנקים ובהמשך היה לעוזר קצין אג"ם של אוגדת סיני. בזכות הצטיינותו במילוי תפקידו מונה להיות עוזר קצין אג"מ באוגדת טנקים בסיני. למד במכללה לפיקוד ומטה ובמקביל למד גאוגרפיה באוניברסיטת תל אביב. פיקד על קורס מפקדי פלוגות שריון. בספטמבר 1970 הועלה לדרגת סגן-אלוף. למד בקורס קציני שריון מתקדם ובהמשך היה למדריך ראשי בבית הספר לשריון. באוגוסט 1971 החל לשרת כמפקד גדוד 77 בחטיבה 7. הוא שימש בתפקיד במשך שנתיים. במאי 1973 מונה לסגן מפקד חטיבת השריון 188. הוא פעל בין השאר לאימוץ תושבי העיירה חצור הגלילית בחטיבה. התושבים התארחו בחטיבה וישראלי ערך מסיבת בר מצווה לשלושה עשר מילדי העיירה, וארגן בשבילם טיול לירושלים.

ישראלי התחתן בשנת 1963. לאשתו ולו נולדו שלושה ילדים.

===מלחמת יום הכיפורים===
מחנה נפח על ציר הנפט]]

עם פרוץ מלחמת יום הכיפורים הגנה חטיבה 188 על גזרת רמת הגולן. בפתיחת המלחמה היו ישראלי והמח"ט יצחק בן-שהם בחדר המלחמה במחנה נפח שברמת הגולן. במהלך הלילה עסק ישראלי בהכשרת טנקים פגועים שהגיעו לנפח ובארגון הצוותים. מעט לאחר 4:30 יצא ישראלי עם שישה טנקים מנפח וחבר לכוח צביקה על ציר הנפט, מדרום לנפח. ישראלי לקח פיקוד על הכוח המשותף שמנה 14 טנקים, ביניהם שמונה טנקי מילואים מחטיבה 179, והורה לצוותים לבצע תיאום כוונות באור ראשון. הכוח נכנס לקרב מול טנקים מחטיבה 51 הסורית והצליח לבלום אותם. בסביבות 9:30 בבוקר הצטרף לכוח גם המח"ט בן-שהם ויחד המשיכו לבלום את הטנקים הסורים מלהתקדם על ציר הנפט צפונה. בשעה 11:30 נפגע הטנק של ישראלי, והוא לקח פיקוד על טנק המילואים של סגן .

במקביל, הצליחו טנקים סורים מחטיבה 91 לפרוץ על הציר המקביל, ציר "פלא", ולהתקדם אל נפח. גדוד נוסף מחטיבה 43 הסורית איגף את כוח המח"ט והסמח"ט ממזרח והמשיך אל נפח.

סמוך לשעה 13:15 דווח כי טנקים סורים על מחנה נפח. 15 הטנקים של כוח המח"ט פנו לנפח. ישראלי החל הסתערות על הטנקים הסורים בנפח, כשבטנק שלו נותר פגז אחד בלבד. בערך בשעה 14:00 פגע פגז סורי בטנק של ישראלי. אנשי הצוות נחלצו מהטנק, אולם ישראלי וברקאי נהרגו מאש מקלעים. שאר אנשי הצוות הצליחו להחלץ לאחור. זמן קצר לאחר נפילתו של ישראלי נהרג בקרב גם מפקד החטיבה, יצחק בן-שהם, ובני קצין, קצין האג"ם שלה. מח"ט 679 אל"ם אורי אור שנשלח בבוקר לקוניטרה נקרא לסיוע עם כ-20 טנקים. הטנקים של 679 הפתיעו את הטנקים הסורים מהאגף, ובלמו את המתקפה.

==לאחר המלחמה==
לאחר המלחמה הובא ישראלי לקבורה בבית הקברות הצבאי בהר הרצל.

במאי 1975 עוטר ישראלי לאחר מותו בעיטור העוז, בתארו את מעשיו, אמר הרמטכ"ל דאז רב-אלוף מרדכי גור: 

שמו של דוד ישראלי הונצח על גבי מספר אנדרטאות, וביניהן אנדרטת חטיבה 188 ברמת הגולן, אנדרטת יד לשריון ובאנדרטה שהוקמה במקום נפילתו, סמוך למחנה נפח על ציר הנפט.

צילום פנורמה של אזור הקרבות על [[ציר הנפט, מקום נפילתו של ישראלי. עץ האורן הבודד ברקע צומח מעל האנדרטה לזכר המח"ט יצחק בן-שהם וקצין האג"מ . הברוש במרכז הצילום צומח מעל האנדרטה לזכר דוד ישראלי ויואב ברקאי.]]

<gallery widths="180" heights="200" perrow="6">
קובץ:David Israeli5.jpg|דוד ישראלי, בזמן תפקידו כמפקד גדוד 77 בחטיבה 7
קובץ:David Israeli6.jpg|דוד ישראלי, כסמח"ט חטיבה 188, בלשכת המפקד
קובץ:David Israeli4.jpg|דוד ישראלי בדרגת סגן אלוף
קובץ:David Israeli2.png|דוד ישראלי בשיחת מג"ד, בתפקיד מג"ד 77
קובץ:David Israeli3.jpg|דוד ישראלי נותן הוראות בקשר
קובץ:David Israeli and Yoav Barkai Memorial Site2.jpg|אנדרטה משותפת למשפחות ברקאי וישראלי - הוקם במקום הנפילה, סמוך למחנה נפח על ציר הנפט
קובץ:Barak samhat memorial 03.jpg|האנדרטה המקורית לזכרם של דוד ישראלי ויואב ברקאי סמוך לאנדרטה החדשה
</gallery>

==לקריאה נוספת==
* איתן הבר (עורך), [https://archive.kippur-center.org/books/eh-barak-yomkippurwar-1979.pdf ברק: מלחמת יום הכיפורים, רמת הגולן, תשרי תשל"ד, אוקטובר 1973], הוצאת המשפחות השכולות של חטיבת השריון ברק, 1979. באתר המרכז למלחמת יום הכיפורים
* אריה יצחקי, נפח, בעקבות לוחמים כרך צפון, תל אביב, הוצאת בר-מודן, 1988.
* צביקה עופר, ברק ביום הכיפורים, מחלקת היסטוריה, אפריל 1995
* יהודה וגמן, כאוס בנפח, בתוך מלחמה היום: חקרי מלחמת יום הכיפורים. עורכים חגי גולן ושאול שי, הוצאת מערכות, 2003
* אבירם ברקאי, על בלימה: סיפורה של חטיבה 188 במלחמת יום כיפור, ספריית מעריב, 2009
* סא"ל (במיל') אברהם זהר ועופר ישראלי, [https://archive.kippur-center.org/books/oi_az-the-last-battle-of-dudu-israeli-2015.pdf כל הלילה בערה האש: הקרב האחרון של דודו ישראלי: פרקי חיים], המכון לחקר מלחמות ישראל, 2015. באתר המרכז למלחמת יום הכיפורים

==קישורים חיצוניים==

* 
*[http://www.gvura.org/a4610-סא-ל-דוד-ישראלי-ז-ל עיטור העוז שהוענק לדוד ישראלי], באתר הגבורה
* סא"ל דוד ישראלי ז"ל (נכתב בהיותו צוער בקק"ש), [http://www.gvura.org/a344202-דמות-המפקד-מעיזבונו-של-סא-ל-דוד-ישראלי-ז-ל דמות המפקד מעיזבונו של סא"ל דוד ישראלי ז"ל], דברים שכתב ישראלי במהלך קורס קציני שריון, בשנת 1959. פורסם באתר הגבורה, שריון 37, מארס 2011
* 
* עופר ישראלי, [https://www.jokopost.com/security/3764/ לא לשווא אשכבה לי - הקרב האחרון של סא"ל דוד ישראלי ז"ל], אתר Jokopost.com, תאריך 2 באוקטובר 2014
* ענת ביגר, [https://web.archive.org/web/20171202163545/http://ashdod10.co.il/11718 הקרב האחרון של סא"ל ישראלי: נלחם בחירוף נפש עד שאזלה התחמושת ונהרג מאש הסורים], אשדוד 10, 28 בספטמבר 2017
* [https://yadlashiryon.com/news/24-ביולי-2016-כל-הלילה-בערה-האש-ספר-חדש-הקרב/ "כל הלילה בערה האש" - ספר חדש- הקרב האחרון של סמח"ט 188], אתר יד לשריון, 17 במאי 2018
* אל"ם (מיל') יהודה וגמן, [http://sfile-pull.f-static.com/image/users/267161/ftp/my_files/כאוס%20בנפח%20-%20אל%27%27מ%20ווגמן%20ואל%27%27מ%20אליעזר%20שנוולד-%20מהדורה%20מעודכנת.pdf?id=28812564 כאוס בנפח - ניתוח האירוע, הקרב של חטיבה 679 ביממה הראשונה במלחמת יום הכיפורים], עריכה: אל"ם במיל' הרב אליעזר שנוולד, 2018

==הערות שוליים==

קטגוריה:חיילי חיל השריון
קטגוריה:מפקדי גדוד 77
קטגוריה:ישראלים ילידי עיראק
קטגוריה:מעוטרי עיטור העוז במלחמת יום הכיפורים
קטגוריה:עולים לאחר קום המדינה: 1948–1950
קטגוריה:סגני-אלופים בצה"ל
קטגוריה:חללי צה"ל במלחמת יום הכיפורים
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1938
קטגוריה:ישראלים שנפטרו ב-1973
קטגוריה:חיילי חיל השריון במלחמת ששת הימים
קטגוריה:חיילי חטיבה 188
קטגוריה:חיילי חיל השריון במלחמת יום הכיפורים